

KLASA: 602-01/24-01/10

URBROJ: 2170-60-01-24-06

U Rijeci, 27.09.2024.

**NATJEČAJ**

**za odabir nastavnika u pratnji tokom učeničkih mobilnosti u projektu Erasmus+ 2024 (br.** **2024-1-HR01-KA121-VET-000213296)**

**tijekom školske godine 2024./2025. - sva zanimanja**

Natječajem se biraju 2 nastavnika koja će pratiti grupu od 9 učenika na mobilnosti u Bragi, Portugal u sklopu Erasmus + projekta ( br. projekta 2024-1-HR01-KA121-VET-000213296) u studenom 2024.

**Obveze nastavnika u pratnji su sljedeće:**

* upoznati pojedinosti projekta
* upoznati sve sudionike mobilnosti
* sudjelovati u pripremama mobilnosti u dogovoru s koordinatorom mobilnosti i školskim projektnim koordinatorom
* nadzirati sve učenike u svakom trenutku mobilnosti – od polaska iz Rijeke do povratka u Rijeku
* poticati pozitivne odnose među učenicima, njihovu samostalnost i odgovornost
* primjereno reagirati u kriznim situacijama
* organizirati učenicima slobodno vrijeme
* voditi brigu o zdravstvenom stanju učenika, njihovoj sigurnosti i ponašanju
* voditi brigu o ispunjavanju učeničkih obveza u projektu tijekom trajanja mobilnosti (redovito vođenje dnevnika, pohađanje praktične nastave, priprema prezentacija, sudjelovanje u svim aktivnostima, obavljanje ostalih potrebnih zadataka)
* voditi brigu o ispunjavanju učeničkih obveza u redovnoj nastavi tijekom trajanja mobilnosti (priprema zadataka i obveza za povratak na nastavu i dr.)
* redovito kontaktirati s matičnom ustanovom i partnerskom ustanovom; obavještavati projektnog koordinatora o tijeku mobilnosti
* kontaktirati s roditeljima sudionika mobilnosti
* pomagati učenicima tijekom stručne prakse (u dogovoru s partnerom)
* rješavati potrebne dokumente s partnerskom ustanovom
* na dnevnoj bazi pripremati materijal za objavu na Facebook stranici Škole za trgovinu i modni dizajn Rijeka i slati ga na objavu ili samostalno objavljivati
* promovirati Školu za trgovinu i modni dizajn Rijeka tijekom trajanja projekta
* raditi na diseminaciji i širenju rezultata projekta.

**UVJETI ZA PRIJAVU NASTAVNIKA – PRATITELJA MOBILNOSTI UČENIKA**

Prijavitelj mora biti djelatnik Škole za trgovinu i modni dizajn Rijeka zaposlen na radnom mjestu nastavnika ili stručnog suradnika.

**NAČIN ODABIRA I KRITERIJI**

Kako bi ušao u odabir, kandidat mora zadovoljiti formalne uvjete:

- potpuno i točno ispuniti Prijavnicu za Erasmus + mobilnost za nastavnike u pratnji

Svi koji su zadovoljili formalne uvjete ulaze u daljnju procjenu gdje se procjenjuje slijedeće**:**

**SUDJELOVANJE U PRIPREMI PROJEKTA I PRIPREMI MOBILNOSTI**

- ovaj dio pokazuje je li i u kojoj mjeri kandidat sudjelovao u traženju partnera, planiranju sadržaja usavršavanja i planiranju i pripremi mobilnosti

BODOVI: svaki odgovor DA nosi 3 boda, DJELOMIČNO 1 bod, NE 0 bodova.

**POZNAVANJE JEZIKA**

Ovaj dio pokazuje može li i u kojoj mjeri kandidat komunicirati na jeziku usavršavanja (jezik koji je dogovoren kao jezik na kojem će se odvijati usavršavanje). BODOVI:razina B1 ili B2 = 2 boda, C1 ili C2 razina = 4 boda

Ovaj dio pokazuje može li i u kojoj mjeri kandidat komunicirati na jeziku domaćina (jezik kojim se govori u zemlji domaćina mobilnosti) . BODOVI: razina A1 ili A2 = 1 bod, razina B1 ili B2 = 2 boda, C1 ili C2 = 3 boda.

Samoprocjena se provodi na temelju CEFR razina (Common European Framework of Reference for Languages).koja je preuzeta **sa**[**https://rm.coe.int/CoERMPublicCommonSearchServices/DisplayDCTMContent?documentId=090000168045bb4b.**](https://rm.coe.int/CoERMPublicCommonSearchServices/DisplayDCTMContent?documentId=090000168045bb4b%20%20PRIMJENA%20I%20%A9IRENJE%20ZNANJA%20I%20VJE%A9TINA)

**MOTIVACIJA**

Motivacija kandidata vrednuje se na temelju motivacijskog pisma i po potrebi razgovora sa Povjerenstvom za odabir nastavnika u pratnji. (0-5 bodova)

**Kod prijave na natječaj kandidati su dužni priložiti:**

* Popunjen i potpisan prijavni obrazac
* Potpis obrazac privole za obradu osobnih podataka za potrebe natječaja
* Motivacijsko pismo

**Provedba natječaja**

Prijave se podnose osobno u administraciji škole ili elektroničkim poštom na adresu: [skola-tmod@ss-tmd-ri.skole.hr](file:///C:\Users\Korisnik\Downloads\skola-tmod@ss-tmd-ri.skole.hr). U slučaju podnošenja prijave elektroničkom poštom, prijavni obrazac i obrazac privole za obradu osobnih podataka trebaju biti potpisani i skenirani. Rok za podnošenje prijave je 2. listopada 2024. Komisija za odabir kandidata sastoji se od ravnatelja i/ili članova Tima za mobilnost koje imenuje ravnateljica odlukom. Kako bi bio odabran kandidat mora ostvariti minimalan broj bodova i imati suglasnost ravnateljice za sudjelovanje.

Odluka o odabiru kandidata bit će objavljenja na mrežnoj stranici Škole za trgovinu i modni dizajn Rijeka do sredine listopada.

Prilozi:

* Prijavni obrazac
* Privola za obradu osobnih podataka

Povjerenstvo za provedbu natječajnog postupka